LĒMUMA PROJEKTS


Par atļauju veikt iepirkuma procedūru Alūksnes novada mārketinga aktivitātēm 

Izskatot Alūksnes novada pašvaldības Centrālās administrācijas Kancelejas un personāla nodaļas Sabiedrisko attiecību speciālista 17.08.2026. iesniegumu “Par atbalstu Alūksnes novada mārketinga aktivitātēm”, kas reģistrēts Alūksnes novada pašvaldībā 17.08.2026. ar Nr. ANP/1.47/26/2819, 
ņemot vērā Alūksnes novada pašvaldības aktualizētās Attīstības programmas 2022.-2027. gadam Rīcības plāna Rīcības virzienus 1.1, 2.3, 
pamatojoties uz Pašvaldības likuma 4. panta pirmās daļas 7. punktu

1. Atbalstīt mārketinga aktivitāšu īstenošanu Alūksnes novada popularizēšanai,  atspoguļojot rallija “Alūksne” pasākumus, Alūksnes novada nozīmīgākās teritorijas un objektus, kā arī novada uzņēmējdarbības vidi.
2.  Atļaut Alūksnes novada pašvaldībai veikt iepirkuma procedūru Alūksnes novada mārketinga aktivitāšu nodrošināšanai un noslēgt līgumu uz trim gadiem, paredzot finansējumu līdz 10 000,00 EUR (desmit tūkstoši euro) apmērā katram līguma darbības gadam.
3. Uzdot Alūksnes novada pašvaldības Centrālajai administrācijai normatīvajos aktos noteiktajā kārtībā veikt iepirkuma procedūru un informēt Alūksnes novada pašvaldības domi par tās rezultātiem.
4. Nodrošināt Alūksnes novada pašvaldības Centrālās administrācijas Finanšu nodaļai minētā finansējuma iekļaušanu Alūksnes novada pašvaldības budžetā 2027., 2028. un 2029. gadam.
